Ordet kommer af gammelt dansk ''fat'', i flertal ''føt'' ɔ: [[tøj|klæder]] (grundbetydningen er "at fatte", "omslutte", indeholde"), samt "bur",<ref>[https://ordnet.dk/ddo/ordbog?query=fadebur fadebur — Den Danske Ordbog<!-- Botgenereret titel -->]</ref> en af de mange arter af isolerede træbygninger, som i nordisk middelalder dannede gårdkomplekset. Det var ofte forsynet med loft, et øvre [[stokværk]] med udskydende [[svalegang]], og altså indrettet til forsvar. Her gemtes tillige alskens husgeråd, og i loftet kunde findes faste senge, hvor gæster sov. Fra Danmark er disse træhuse for længst forsvundne, og tillige fra [[Skåne]], [[Halland]] og [[Blekinge]], men på den anden side af Smålandsgrænsen findes endnu flere. De kaldes her "lofthuse". Et sådant som er afbilledet, og som nu findes på [[Dansk Folkemuseum]]s Frilandsafdeling ved [[Lyngby]], er fra Åbro vest for [[Kalmar]]. Det største og mest karakteristiske fadebur står i Østra Ryd Sogn, [[Østergøtland]]. Fadeburs anvendelse som opbevaringssted for rørligt og kostbart gods var årsag til, at ordet i [[middelalderen]] brugtes både for at betegne skat og skatkammer: kongens og dronningens fadebur, samt det omfattende udstyr, der fulgte kongerne på deres stadige rejser, senere kaldet kongens kammer. Nu er fadebur reduceret til at betyde "spisekammer" eller "forrådskammer", "stabbur".<ref>{{Cite web |url=https://runeberg.org/salmonsen/2/7/0698.html |title=666 (Salmonsens konversationsleksikon / Anden Udgave / Bind VII: Elektriske Sporveje—Fiesole)<!-- Botgenereret titel --> |access-date= 5. februar 2020 |archive-date=15. august 2020 |archive-url=https://web.archive.org/web/20200815130341/http://runeberg.org/salmonsen/2/7/0698.html |url-status=ok }}</ref>
Bygninger,_konstruktioner_og_anlæg Kultur Teknologi Arkitektur